కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
విండీస్‌ను మళ్లీ చిత్తుచేసిన ఇంగ్లాండ్..!
తొలి టీ20లో ఆఖరి వరకూ పోరాడిన వెస్టిండీస్ జట్టు 4 వికెట్ల తేడాతో ఇంగ్లాండ్ చేతిలో ఓడిపోగా.. రెండో టీ20లో కనీస పోరాట పటిమను కూడా ప్రదర్శించలేకపోయింది.
Samayam Telugu | Updated:
Mar 9, 2019, 01:15PM IST
విండీస్‌ను మళ్లీ చిత్తుచేసిన ఇంగ్లాండ్..!
హైలైట్స్
183 పరుగుల ఛేదనలో ఘోరంగా విఫలమైన వెస్టిండీస్
ఒక్క బ్యాట్స్‌మెన్ కూడా 10కిపైగా స్కోరు చేయలేదు.
7 ఓవర్లు ముగిసే సమయానికే ఛేదనలో 7 వికెట్లు చేజార్చుకున్న వెస్టిండీస్
ఒక మ్యాచ్‌ మిగిలి ఉండగానే 2-0తో టీ20 సిరీస్‌‌ను ఇంగ్లాండ్  కైవసం
వన్డే, టెస్టుల్లో ఎలా ఆడినా.. టీ20లు అనగానే రెచ్చిపోయే వెస్టిండీస్‌ను దాని సొంతగడ్డపైనే వరుసగా రెండు టీ20ల్లోనూ ఇంగ్లాండ్ జట్టు చిత్తుగా ఓడించేసింది. వార్నర్ పార్క్ వేదికగా తాజాగా ముగిసిన రెండో టీ20 మ్యాచ్‌లో తొలుత బ్యాటింగ్ చేసిన ఇంగ్లాండ్ జట్టు 6 వికెట్ల నష్టానికి 182 పరుగులు చేయగా.. ఛేదనలో తడబడిన వెస్టిండీస్ అనూహ్యంగా 45 పరుగులకే కుప్పకూలిపోయింది. దీంతో.. మూడు టీ20ల సిరీస్‌ని ఒక మ్యాచ్ మిగిలి ఉండగానే 2-0తో ఇంగ్లాండ్ చేజిక్కించుకోగా.. నామమాత్రమైన మూడో టీ20 మ్యాచ్ ఆదివారం జరగనుంది.
తొలి టీ20లో ఆఖరి వరకూ పోరాడిన వెస్టిండీస్ జట్టు 4 వికెట్ల తేడాతో ఇంగ్లాండ్ చేతిలో ఓడిపోగా.. రెండో టీ20లో కనీస పోరాట పటిమను కూడా ప్రదర్శించలేకపోయింది. తొలుత శామ్ బిల్లింగ్స్ (87: 47 బంతుల్లో 10x4, 3x6), జో రూట్ (55: 40 బంతుల్లో 7x4) అర్ధశతకాలు బాదడంతో ఇంగ్లాండ్ జట్టు నిర్ణీత 20 ఓవర్లలో 6 వికెట్ల నష్టానికి 182 పరుగులు చేసింది.
లక్ష్యఛేదనలో ఇంగ్లాండ్ ఫాస్ట్ బౌలర్ క్రిస్ జోర్దాన్ (4/6) ధాటికి వరుసగా వికెట్లు చేజార్చుకున్న వెస్టిండీస్ జట్టు.. ఏ దశలోనూ విజయం దిశగా అడుగులు వేయలేకపోయింది. ఎంతలా అంటే..? జట్టు స్కోరు 12 వద్ద క్రిస్‌గేల్ (5) ఔటవగా.. ఆ తర్వాత షై హోప్ (7), హెట్‌మేయర్ (10), డారెన్ బ్రావో (0), జేసన్ హోల్డర్ (0), నికోలస్ (1), పాభియన్ (1), బ్రాత్‌వైట్ (10) పెవిలియన్‌కి క్యూ కట్టారు. దీంతో.. 6.5 ఓవర్లు ముగిసే సమయానికే 33/7తో నిలిచిన వెస్టిండీస్.. కేవలం 11.5 ఓవర్లలోనే 45 పరుగులకి ఆలౌటైంది. జోర్దాన్‌తో పాటు డేవిడ్ విల్లీ, అదిల్ రషీద్, ఫ్లంకెట్ తలో రెండేసి వికెట్లు తీశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.